Ego G. Dei gratia Eduensis episcopus universis Christi fidelibus tam presentibus quam futuris notum esse volo quod querela que versabatur inter domum Cistercii et canonicos Sancti Nazarii Eduensis de vineis de Alosse videlicet de vinea de Craa, de vinea Forre, de vinea Ulms, de vinea que est in Comba, de vinea Brunonis Beevin. Ita pacificata est pariter et decisa quod domus Cisterciensis vineas pertaxatas in pace et absque ulla contradictione et calumpnia possidebit in perpetuum et pro eis reddet annuatim canonicis Sancti Nazarii dimidium modium vini et III solidos censuales in festo sancti Bartholomei persolvendos. De campo vero Eveborrau sic est terminatum quod cum Cistercienses monstrare potuerint quod campus ille sit de tenemento de Crepęęs ipsi campum illum quiete decetero possidebunt. De Larbenet autem taliter est diffinitum et terminatum quod cum canonici Sancti Nazarii de eo voluerint placitare et super hoc domum Cisterciensem convenire si ius predictis canonicis illud de Larbenent tribuerit et donaverit ipsi nichilominus ecclesie Cisterciensi illud pro tribus solidis de censu dimittent quiete perpetuo possidendum. Actum anno Incarnationis Dominice Mo Co LXXXXo Vo.